《破阵子·粤西春日》
清代·黄之隽

戊夜明蟾窥室，午雯阳艳烘庭。见惯西南天漏雨，难得今朝春见晴。

闷怀稍减轻。

笑靥对开芳蕊，娇歌一弄流莺。如此韶华如此过，空费天公一片情。

惹人春恨生。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。